Page:Dominie deposed, with the sequel.pdf/10

 10

Alas that e’er I saw your face, I can nae langer hide the case ; Had I foreseen this sad disgrace, Nae man nor you, Shou’d e’er hao met me in yon place, Or kiss’d my mou’.

O Dominie, you’re dispossest, Ye hae defil’d your holy nest, The warld sees ye hae transgrest, I’m at my time, Ye dare nae mair, now do your best, Let gae the rhyme.

Ohon! how weel I might hae kent, When first to you I gae consent, Wi’ me to mak your merriment, How a’ would be : Alas ! that e’er my loom I lent That day to thee.

Wae to the night I first began To mix my moggans wi’ thee man : ’Tis needless now to curse or ban, But deil hae me, Ye’ll pay an’ sit, for sit ye can, An’ that ye’ll see.

I heard her as I heard her not. But time and place had quite forgot, I guess’d Young Jack fell to my lot; For I could tell, It was too short her petticoat, By half an ell.